Centra Komitato de Komunista Partio de Ĉinio

La Centra Komitato de la Komunista Partio de Ĉinio (; pinjine: Zhōngguó Gòngchǎndǎng Zhōngyāng Wěiyuánhuì), konata antaŭ 1927 kiel la "Centra Plenuma Komitato" (), estas formale la plej alta korpo de la Komunista Partio de Ĉinio (KPĈ) dum la periodoj inter partiaj kongresoj . La Centra Komitato havas ĉirkaŭ 300 membrojn kaj nominale ĝi estas tiu kiu nomumas la membrojn de la Politburoo .

Ĝi estas nuntempe kunmetita de 205 plenaj membroj kaj 171 sinsekvaj membroj (vidu liston). Membroj estas nominale elektitaj unufoje ĉiu kvin jaroj fare de la Tutlanda Kongreso de la Komunista Partio de Ĉinio. En praktiko, la elekta procezo estas farita private, kutime tra konsulto de Politburo de la KPĈ kaj ties responda Staranta Komitaton .

 Organizo 
Ĉiu Centra Komitato estas numerita post la partia kongreso ĉe kiu ĝi estis elektita, kaj ĉiu individua kunveno estas nomita "plenkunsido ". Ekzemple, la kunveno de la Centra Komitato en 1978, kiam la reformprogramo de Deng Xiaoping estis formulita, nomiĝas "Tria Plena Sesio de la Dekunua Centra Komitato" . La Dudeka Centra Komitato de la Komunista Partio de Ĉinio estis elektita en la Partia Kongreso de oktobro 2022.

Kvankam la Centra Komitato ne ekzercas aŭtoritaton same kiel leĝdonado en multaj aliaj landoj faras, ĝi estas grava korpo ĉar ĝi inkluzivas la plej altan gvidadon de la Komunista Partio de Ĉinio, la ŝtato kaj la armetrupoj. Male al partiaj kongresoj, kiuj ĉiam estis ceremoniaj, centraj komitatkunsidoj ofte estas la sceno de veraj debatoj kaj decidoj pri partia politiko. La Centra Komitato ankaŭ havas iom pli grandan ideologian disvastiĝon ol la Politburoo. Ekzemple, senpovigita partiestro Hua Guofeng restis en la Centra Komitato ĝis 2002.

La Centra Komitato nomumas la Politburoon de la Partio, la Centran Armean Komisionon kiu komandas la Popolan Liberigan Armeon, la Sekretariejon kaj la Centran Komisionon por Disciplina Inspektado. 

La Centra Komitato ofte prepariĝas por siaj formalaj sesioj okazigante neformalajn renkontiĝojn en soleco ĉe diversaj feriejoj kaj kuraclokoj. Dum la tempo de Mao Zedong en povo, Luŝan kaj Beidaihe estis du popularaj lokoj por tiaj renkontiĝoj .

 Fakoj sub la Centra Komitato (2023) 
Sub la Centra Komitato estas la sekvaj unuoj. Estro de unuo estas indikita en krampoj:

 Ĝenerala Oficejo de la Centra Komitato (Cai Qi)
 Centra Organiza Fako (Chen Xi)
 Centra Propagando-Sekcio (Li Shulei)
 Centra Sekcio de la Unuiĝinta Fronto (Shi Taifeng)
 Centra Sekcio de Internaciaj Rilatoj (Liu Jianchao)
 Centra Komisiono por Disciplina Inspektado (Li Xi)
 Centra Politika-Jura Komisiono (Chen Wenqing)
 Centra Oficejo de Politika Esplorado
 Centra Oficejo de Tajvano-Aferoj
 Centra Oficejo por Internaciaj Komunikadoj
 Centra Partia Lernejo (Chen Xi)
 Centra Esplorcentro por Partia Historio
 Centra Esplorcentro por Partia Literaturo
 Renmin Ribao
 La ĵurnalo Qiushi

 Fontoj 

 Referencoj 

 Vidu ankaŭ 

 Centra Komitato de la Komunista Partio de Sovetunio

Kategorio:Organizaĵoj fonditaj en 1927
Kategorio:Politiko de Ĉinio
Kategorio:Komunista Partio de Ĉinio